**APSTIpriNĀTS**

Ar Skrundas novada Domes

27.06.2019.sēdes lēmumu

 (prot.Nr………..)

**RUDBĀRŽU PAGASTA BIBLIOTĒKAS**

**nolikums**

1. **Vispārīgie jautājumi**
2. RUDBĀRŽU pagasta bibliotēka (turpmāk – bibliotēka) ir Skrundas novada pašvaldības kultūras, izglītības un informācijas iestāde, kas Bibliotēku likumā noteiktā kārtībā reģistrēta Latvijas Republikas Kultūras ministrijā un veic iespieddarbu, elektronisko izdevumu un citu dokumentu uzkrāšanu, sistematizēšanu, kataloģizēšanu, bibliografēšanu un saglabāšanu, kā arī nodrošina tajā esošās informācijas publisku pieejamību un tās izmantošanu.
3. Bibliotēka ir reģistrēta kā „Skrundas novada pašvaldības” struktūrvienība.
4. Bibliotēkas grāmatvedības kārtošanu centralizēti nodrošina Skrundas novada pašvaldība (turpmāk – pašvaldība).
5. Bibliotēka organizē savu lietvedību atbilstoši normatīvajos aktos, Domes lēmumos un šajā nolikumā noteiktajām prasībām
6. Savā darbībā bibliotēka ievēro Bibliotēku likuma un citu normatīvo aktu prasības.
7. Bibliotēkas darbību finansē no Skrundas novada budžeta līdzekļiem.
8. Bibliotēkas adrese ir: Jubilejas iela 4-14, Rudbāržu pagasts, Skrundas nov., LV-3324.
9. **Bibliotēkas izveidošanas mērķis, uzdevumi un tiesības**
10. Bibliotēkas mērķis, īstenojot pašvaldības funkcijas likumā noteiktajā kārtībā, veikt pasaules kultūras mantojuma — iespieddarbu, elektronisko izdevumu, rokrakstu un citu dokumentu — uzkrāšanu, sistematizēšanu, kataloģizēšanu, bibliografēšanu un saglabāšanu; nodrošināt bibliotēkas krājumā esošās informācijas publisku pieejamību un izmantošanu; nodrošināt vietējas nozīmes kultūras mantojuma saglabāšanu; veicināt lasīšanu bērnu un jauniešu vidū; sniegt atbalstu iedzīvotājiem jauno informācijas komunikāciju tehnoloģiju apguvē un e-pakalpojumu izmantošanā; nodrošināt bibliotēkas pakalpojumu sniegšanu.
11. Bibliotēkas uzdevumi ir:
	1. veikt bibliotēkas funkcijas;
	2. izstrādāt un īstenot pašvaldības un starptautiskus projektus un programmas, kas saistīti ar noteikto mērķu sasniegšanu, bibliotēkas funkcijām un uzdevumu izpildi;
	3. veikt vienreizējus uzdevumus, kas Bibliotēkai uzdoti ar Domes lēmumiem.
12. Lai izpildītu uzdevumus, Bibliotēka veic sekojošo:
	1. nodrošina bibliotēkai nepieciešamo iespieddarbu un citu dokumentu komplektēšanu;
	2. veic bibliotēkas krājuma organizēšanu (sistematizēšanu, kataloģizēšanu un bibliografēšanu) un papildināšanu;
	3. nodrošina brīvu pieejamību Nacionālajam bibliotēku krājumam un informācijas sistēmām;
	4. nodrošina operatīvu un kvalitatīvu bibliotēku pakalpojumu sniegšanu bibliotēkas lietotājiem;
	5. sniedz Nacionālajam kopkatalogam nepieciešamās ziņas par bibliotēkas krājumu;
	6. rada iespēju bibliotēkas lietotājiem izmantot bibliotēku pakalpojumus neatkarīgi no viņu dzimuma, vecuma, rases, tautības, fiziskā stāvokļa, dzīvesvietas un atrašanās vietas un citiem faktoriem, kā arī veidot atbilstošu bibliotēkas lietošanas aprīkojumu personām ar kustību un redzes traucējumiem;
	7. iesaistās valsts starpbibliotēku abonementu un starptautisko starpbibliotēku abonementu sistēmā;
	8. iepazīstina bibliotēkas lietotājus ar bibliotēkas lietošanas noteikumiem;
	9. rūpējas par jaunu informācijas tehnoloģiju ieviešanu bibliotēkā;
	10. nodrošina lietotāju apmācību darbam ar jaunajām informācijas tehnoloģijām un e-pakalpojumu saņemšanu;
	11. pievērš īpašu uzmanību bibliotēku krājumu kvalitātes uzlabošanai, jaunu informācijas tehnoloģiju ieviešanai nolūkā veicināt bērnu un jauniešu vēlmi lasīt un izkopt viņu iemaņas informācijas tehnoloģiju un līdzekļu apguvē;
	12. organizē un koordinē lasīšanas veicināšanas pasākumus dažādām vecuma grupām;
	13. veic bibliotēkas darba procesus atbilstoši Latvijas Nacionālā standartizācijas un metroloģijas centra izstrādātajām bibliotēku darba nacionālo standartu prasībām.
13. Kā pašvaldības bibliotēka Bibliotēka veic īpašus pienākumus:
	1. dara pieejamu bibliotēku lietotājiem valsts un pašvaldību institūciju sagatavoto un publicēto informāciju;
	2. nodrošina publisku pieejamību bibliotēkas gada publiskajam pārskatam;
	3. bez maksas uz laiku no saviem krājumiem izsniedz iespieddarbus un citus dokumentus un to kopas pēc citu bibliotēku pieprasījuma;
	4. nodrošina bibliotēkas lietotājiem bezmaksas pieeju internetam un vispārpieejamiem elektroniskās informācijas resursiem, kā arī nodrošina iespēju bez maksas izmantot datoru. Datora bezmaksas izmantošanas kārtību nosaka bibliotēkas lietošanas noteikumos.
14. Bibliotēkai ir tiesības:
	1. sniegt pakalpojumus, izstrādāt un īstenot pašvaldības un starptautiskus projektus un programmas;
	2. iekasēt maksu par Bibliotēkas sniegtajiem pakalpojumiem Domes noteiktajā apmērā;
	3. pieprasīt un bez maksas saņemt no valsts un pašvaldību institūcijām, kā arī normatīvajos aktos noteiktajā kārtībā no fiziskajām un juridiskajām personām Bibliotēkas funkciju un uzdevumu izpildei nepieciešamo informāciju;
	4. atbilstoši iestādes kompetencei slēgt līgumus ar valsts un pašvaldību institūcijām, nevalstiskajām organizācijām, fiziskajām un juridiskajām personām.
	5. citas Bibliotēku likumā un citos normatīvos aktos noteiktās tiesības.
15. **Bibliotēkas pakalpojumi**
16. Bibliotēka atbilstoši likumos noteiktajai pašvaldības kompetencei un saskaņā ar normatīvajiem aktiem sniedz pakalpojumus, lai nodrošinātu sabiedrības vajadzības pašvaldības administratīvajā teritorijā.
17. Bibliotēkai ir tiesības par tās sniegtajiem pakalpojumiem iekasēt maksu.
18. Bibliotēkas sniegtos pakalpojumus nosaka un to cenrādi apstiprina Dome ar lēmumu. Cenrādī nosaka maksāšanas kārtību, likmes un atvieglojumus.
19. Informāciju par Bibliotēkas sniegto pakalpojumu izcenojumiem un atbrīvojumiem no maksas publicē pašvaldības mājaslapā internetā www.skrunda.lv
20. **Bibliotēkas darbības pārraudzība**
21. Bibliotēka savā darbībā padota Domei.
22. Bibliotēka atrodas Skrundas novada pašvaldības izpilddirektora pārraudzībā. Ar Domes lēmumu iestādes darbības pārraudzībai var tikt pilnvarota cita persona.
23. Dome:
	1. apstiprina Bibliotēkas vidēja termiņa darbības stratēģiju;
	2. apstiprina kopējo gada budžeta apjomu;
	3. pieņem darbā un atlaiž no darba Bibliotēkas vadītāju;
	4. novērtē Bibliotēkas darbības rezultātus;
	5. ierosina pārbaužu veikšanu Bibliotēkā;
	6. ierosina disciplinārlietu vai dienesta pārbaudi saistībā ar Bibliotēkas vadītāja darbību (arī disciplināri soda);
	7. veic citus normatīvajos aktos noteiktos pasākumus;
	8. pieņem darbā, atlaiž no darba un disciplināri soda Bibliotēkas vadītāju, kā arī nosaka viņa amatalgu;
	9. novērtē Bibliotēkas darbības rezultātus;
	10. atceļ Bibliotēkas vadītāja prettiesiskus lēmumus.
24. Domei un tās pilnvarotajai amatpersonai ir tiesības pieprasīt un saņemt informāciju par Bibliotēkas darbību.
25. **Bibliotēkas manta un finansēšana**
26. Par Bibliotēkas mantu uzskatāma pašvaldības nekustamā un kustamā manta, kas atrodas Bibliotēkas valdījumā.
27. Bibliotēkai ir jāpārvalda tai valdījumā nodotā pašvaldības manta, nodrošinot tās saglabāšanu, uzturēšanu un remontu, sedzot izdevumus no Bibliotēkai piešķirtajiem budžeta līdzekļiem.
28. Bibliotēka tiek finansēta saskaņā ar Likumā par budžetu un finanšu vadību un likumā "Par pašvaldību budžetiem" noteiktajā kārtībā izdarītu apropriāciju no pašvaldību budžeta atbilstoši domes apstiprinātajam finansējumam šim mērķim.
29. Bibliotēkas finanšu līdzekļus veido:
	1. pašvaldības budžeta dotācija;
	2. valsts finansējums mērķdotāciju veidā;
30. Bibliotēkai ir savi nodalītie finanšu līdzekļi, kurus veido pašvaldības budžeta līdzekļi.
31. **Bibliotēkas struktūra un pārvalde**
32. Bibliotēkas darbu vada tās vadītājs, kurš rīkojas saskaņā ar Bibliotēkas likumu un pilda citus ārējos normatīvajos aktos un Bibliotēkas Nolikumā noteiktos uzdevumus.
33. Bibliotēkas vadītāja kompetence:

28.1.izstrādāt Bibliotēkas vidēja termiņa darbības stratēģijas un budžeta projektu, iesniegt to apstiprināšanai Domes noteiktajā kārtībā;

28.2.nodrošināt Bibliotēkas vidēja termiņa darbības stratēģijas un kārtējā gada darba plāna izpildi;

28.3.sniegt pārskatu par vidēja termiņa darbības stratēģijas un kārtējā gada darba plāna izpildi Domes noteiktajā kārtībā;

28.4.vadīt un organizēt Bibliotēkas administratīvo darbu un nodrošināt tās darbības nepārtrauktību;

28.5.Skrundas novada pašvaldības vārdā slēgt darba, saimnieciskos un nomas līgumus, saskaņā ar pilnvarojumu izsniegt pilnvaras, kas nepieciešamas Bibliotēkas darba nodrošināšanai.

28.6.atbilstoši pilnvarojumam pārstāvēt Bibliotēku valsts un pašvaldību institūcijās, attiecībās ar fiziskajām un juridiskajām personām Bibliotēkas kompetencē esošajos jautājumos;

28.7.atbildēt par Bibliotēkas darbības tiesiskumu;

28.8.atbildēt par Bibliotēkas uzdevumu veikšanu;

28.9.atbildēt par Bibliotēkas finanšu līdzekļu racionālu izlietošanu un citu resursu lietderīgu izmantošanu atbilstoši veicamajiem uzdevumiem;

28.10.veikt citas normatīvajos aktos noteiktas darbības un uzdevumus.

1. Uz Bibliotēkas vadītāja amatu izsludina atklātu konkursu pašvaldības administratīvās teritorijas laikrakstā un pašvaldības mājas lapā internetā.
2. Bibliotēkas vadītāju amatā apstiprina Dome. Darba līgumu ar Bibliotēkas vadītāju noslēdz Domes priekšsēdētājs.
3. Pagastu bibliotēku darbu vada un nodrošina to vadītāji (bibliotēku vadītāji), kurus pieņem un atbrīvo no darba pašvaldībā Bibliotēkas vadītājs uz pilnvarojuma pamata.
4. **Bibliotēkas reorganizēšana un likvidēšana**
5. Bibliotēku reorganizē vai likvidē Dome pēc savas iniciatīvas, ņemot vērā Latvijas Bibliotēku padomes atzinumu.

Domes priekšsēdētāja L.Robežniece